तमिलनाडु में सांप के डसने से मौत हुई थी; घर जाते हुए एंबुलेंस ने रास्ते में उतारा
Parents Walk 10KM Carrying Child's Body After Snakebite तमिलनाडु में वेल्लोर के अल्लेरी गांव में 1.5 साल की बच्ची को सांप ने डस लिया। बच्ची के माता-पिता और रिश्तेदार उसे सरकारी अस्पताल लेकर गए,
तमिलनाडु में वेल्लोर के अल्लेरी गांव में डेढ़ साल की बच्ची को सांप ने डस लिया। बच्ची के माता-पिता और रिश्तेदार उसे लेकर सरकारी अस्पताल गए, लेकिन इलाके में खराब सड़क होने के कारण उन्हें देरी हो गई। इसके चलते बच्ची ने बीच रास्ते में ही दम तोड़ दिया। जब वे अस्पताल पहुंचे तो डॉक्टरों ने बच्ची को मृत घोषित कर दिया।
18 महीने की बच्ची धनुष्का के माता-पिता विजय और प्रिया को पोस्टमॉर्टम के बाद शव सौंप दिया गया। वे एंबुलेंस से घर जा रहे थे, लेकिन ड्राइवर ने खराब सड़क देखते ही आगे जाने से मना कर दिया। गांव से करीब 10 किमी पहले ही उन्हें एंबुलेंस से उतार दिया। परेशान माता-पिता को मजबूर होकर शव गोद में लेकर पैदल ही घर जाना पड़ा।
स्टालिन ने सड़कों की खराब हालत को लेकर गडकरी को पत्र लिखा था 
फरवरी में तमिलनाडु के मुख्यमंत्री एमके स्टालिन ने केंद्रीय परिवहन मंत्री नितिन गडकरी को चेन्नई से रानीपेट (NH-4) को जोड़ने वाली सड़क की खराब हालात के बारे में पत्र लिखा था। CM स्टालिन ने दावा किया था कि सड़क की हालत इतनी खराब है कि उन्हें ट्रेन से वेल्लोर, रानीपेट, तिरुपत्तूर और तिरुवन्नामलाई जिलों की अपनी यात्रा की योजना बनानी पड़ती है।
यह खबरें भी पढ़ सकते हैं...
5 महीने के बच्चे की बॉडी बैग में लाया पिता, एंबुलेस वाले ने 8 हजार मांगे; पैसे नहीं थे तो बस से गया
पश्चिम बंगाल के उत्तरी दिनाजपुर के रायगंज सरकारी अस्पताल में 5 महीने के बच्चे की इलाज के दौरान मौत हो गई। पिता असीम देवशर्मा को डेड बॉडी 90 किलोमीटर दूर अपने गांव डांगीपारा ले जाना था। जेब में पैसे नहीं थे, फिर भी एंबुलेंस वाले के पास गए और किराया पूछा तो जवाब मिला- 8 हजार लगेंगे। पूरी खबर पढ़ें...
ऑटो वाले ने उतारा तो पत्नी का शव खुद उठाया, कई किलोमीटर के बाद एंबुलेंस का इंतजाम हुआ
आंध्र प्रदेश के विशाखापट्‌टनम में एक शख्स को अपनी पत्नी का शव कंधे पर लेकर कई किलोमीटर तक चलना पड़ा। महिला की आंध्र प्रदेश में एक अस्पताल से लौटते वक्त ऑटो रिक्शा में मौत हो गई थी। इसके बाद रिक्शा ड्राइवर ने शव को घर तक ले जाने से इनकार कर दिया। पूरी खबर पढ़ें... 